CELEX: 32011D0412
Language: da
Date: 2011-07-12 00:00:00
Title: Rådets afgørelse 2011/412/FUSP af 12. juli 2011 om ændring af Rådets afgørelse 2010/656/FUSP om forlængelse af de restriktive foranstaltninger over for Côte d'Ivoire

13.7.2011   
            
            
               DA
            
            
               Den Europæiske Unions Tidende
            
            
               L 183/27
            
         RÅDETS AFGØRELSE 2011/412/FUSP
   af 12. juli 2011
   om ændring af Rådets afgørelse 2010/656/FUSP om forlængelse af de restriktive foranstaltninger over for Côte d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Rådet vedtog den 29. oktober 2010 afgørelse 2010/656/FUSP om forlængelse af de restriktive foranstaltninger over for Côte d'Ivoire (1).
            
         
               (2)
            
            
               Den 28. april 2011 vedtog De Forenede Nationers Sikkerhedsråd en resolution UNSCR 1980 (2011), der forlængede de foranstaltninger over for Côte d'Ivoire, der var blevet indført ved UNSCR 1572 (2004), punkt 5 i UNSCR 1946 (2010), og punkt 12 i UNSCR 1975 (2011), indtil den 30. april 2012, og som ændrede de restriktive foranstaltninger vedrørende våben.
            
         
               (3)
            
            
               Ud over undtagelserne fra våbenembargoen, der blev indført ved UNSCR 1980 (2011), er det hensigtsmæssigt at ændre de restriktive foranstaltninger for at undtage andet udstyr, som Unionen autonomt har medtaget.
            
         
               (4)
            
            
               Afgørelse 2010/656/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 2 i afgørelse 2010/656/FUSP ændres således:
   
               1)
            
            
               litra e), affattes således:
               
                           »e)
                        
                        
                           salg, levering, overførsel eller udførsel af våben og dertil knyttet materiel samt teknisk oplæring og bistand, der udelukkende er bestemt til støtte for reformprocessen i sikkerhedssektoren i Côte d'Ivoire i overensstemmelse med en formel anmodning fra regeringen i Côte d'Ivoire, og som på forhånd er godkendt af Sanktionskomitéen«
                        
                     
         
               2)
            
            
               følgende stykke tilføjes:
               
                           »g)
                        
                        
                           salg, levering, overførsel eller udførsel af militærudstyr, som kan anvendes til intern undertrykkelse, og som udelukkende er bestemt til støtte til reformprocessen i sikkerhedssektoren i Côte d'Ivoire samt levering af finansieringsmidler, finansiel bistand eller teknisk bistand og uddannelse i tilknytning til sådant udstyr.«.
                        
                     
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 12. juli 2011.
      
         
            På Rådets vegne
         
         J. VINCENT-ROSTOWSKI
         
            Formand
         
      
   
   
      (1)  EUT L 285 af 30.10.2010, s. 28.